google/wiki40b huggingface dataset:
Hedmark sykepleierhøgskole

Hedmark sykepleierhøgskole var en høgskole for sykepleierutdanning, etablert i Elverum i 1927 under navnet Røde Kors sykepleieskole, Hedmark fylkessykehus. Skolen ble i 1994 fusjonert inn i Høgskolen i Hedmark.
Overlege Halfdan Lund ved Hedmark fylkessykehus på Elverum, så tidlig at det var viktig for et moderne sykehus å ha dyktige utdannede sykepleiere. Han gjorde en henvendelse til Norges Røde Kors og i 1923 ble det inngått en avtale mellom Hedmark fylke og Norges Røde Kors der organisasjonen fikk rett og plikt til å holde sykehuset med et tilstrekkelig antall sykepleiersker. I januar 1927 var skolen et faktum og utdanningen holdt til på sykehuset. I
1957 fikk skolen egne lokaler rett ved siden av sykehuset. I disse lokalene holdes utdanningen fortsatt, men det er planer om å flytte inn i nye tidsriktige lokaler på Terningen Arena i 2010. Skolen hadde navnet Hedmark Fylkes Sykepleierskole fra 1960 til 1980, og deretter Hedmark sykepleierhøgskole.
Vadodara

Økonomi

Innen industri og tjenesteproduksjon er Vadodara den betydeligste byen i Gujarat nest etter Ahmadabad. Universitetet The Maharaja Sayajirao University of Baroda ligger her.
Fagerli kraftstasjon

Fagerli gamle kraftstasjon

Allerede i 1898 ble det anlagt et kraftverk ved Balmielvas utløp i Langvann, som også ble kalt Fagerli kraftverk. Dette ble bygget av Sulitjelma gruber og leverte elektrisk kraft til alminnelig bruk i Sulitjelma og til verket. Opprinnelig var installasjonen på 175 kVA og med en spenning på 5 kV. Kraftverket ble ombygget flere ganger og i 1929 ble det satt inn en generatoren på 4,2 MVA med en turbin på 3,6 MW. Brutto fallhøyde var 43 m og slukeevne 10 m³/s. Et spesielt problem var mye materialføring i Balmielva, dette førte til stor slitasje på turbinen.
Antigonus

Utseende

Små til middelsstore, brune eller hvite smygere.
Slekten kjennes lettest på at bakvingen hos de fleste artene har en tydelig tann midt på ytterkanten. Forvingene er spisse og holdes litt foroverbøyd når sommerfuglen sitter. Ellers er oversiden mer eller mindre ensfarget brun, eller hvit med brune kanter, undersiden er gjerne noe lysere brun med brune tverrstriper.

Levevis

Artene lever i skog, gjerne tropisk regnskog.

Utbredelse

Slekten er neotropisk og forekommer i Mellom- og Sør-Amerika, fra Mexico til Argentina.
Litani

Historie, beskrivelse

Det eldste litaniet man kjenner til ble skrevet i Antiokia i det 4. århundre, og spredde seg derfra til Konstantinopel og resten av Lilleasia. I østlig liturgi er litanier ledet av en diakon med svar fra menigheten en av de viktigste former for samhandling mellom kleresi og legfolk i liturgien.

I øst: Ektenia

Navnets etymologi til tross, kalles de ortodokse og østlige litanier ektenia (ἐκτένεια). Det er et høyt antall ektenier under bysantinske gudstjenester.

I vest: Litanier

I vest ble litanier innført under pave Gelasius I (492–496). Han innførte den såkalte Deprecatio Gelasii; muligens er Kyrie eleison en levning fra dette tapte litaniet. Litanier brukes ofte som liturgiske bønner, men kan også brukes i personlig bønn; mange foretrekker å bruke litanier fordi de har en struktur som innbyr til meditasjon.

Andre kirker

I og med at litanier typisk inneholder ledd der man anroper helgenere om deres forbønn, har protestantiske trossamfunn enten helt avskaffet bruken, eller har tilpasset dem slik at de er forenlig med egen teologi.

Lutherske kirker

Martin Luther var tilhenger av (tilpassede) litanier. Da de tyskiskehærer stod foran Wiens porter i 1528/29 formante Luther de reformtoriske pastorer om å kalle folket til bot og bønn, og anbefalte datidens mest alment kjente litani for høymesse eller vesper. I  1529 innførte han en modifisert versjon av Allehelgenslitaniet (endret for det meste ved invokasjonene rettet til helgenene, og bønnene for paven) til bruk i Wittenberg på latin og tysk. Dette litaniet har etter ytterligere omforminger blitt overlevert gjennom århundrene og brukes fortsatt i flere litherske kirker. I Svenska kyrkans psalmbok er det tre tonesatte litanier (700:1-3) som alle kan anvendes som foörbønner i høymessen. Det såkalte C-moll-litaniet (700:1) er vanlig forekommende som sunget forbønn i fastetiden.

Den anglikanske kirke

Book of Common Prayer-litaniet er Den anglikanske kirkes fremste litani. Thomas Cranmer benyttet seg av Luthers reviderte litani av 1529 som en av hovedkildene da han forberedte litaniet til Book of Common Prayer.

Jødedommen

Bønner av litani-type forekommer i en mer beskjeden grad i jødisk gudstjeneste. De fremste eksempler er i de ti omvendelsens dager. De mest kjente av disse supplikasjonsbønner er Avinu Malkeinu, som resiteres i Rosh Hashanah og Yom Kippur-liturgiene. Vissen selichotbønner brukt i måneden elúl er også av litaniform.
Rosseland skule

Rosseland skule er en barneskole på Rosseland i Time kommune. Skolen har elever fra 1. til 7. trinn. Det går ca 500 elever og 50 lærer som jobber på skolen. Skolen har bare kapasitet på inntil 525 elever og har måttet ta i bruk andre bygninger, blant annet Timehallen som undervisningslokaler.
Chlidanotinae

Levevis

Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres.
Hunton Fiber

Hunton Fiber AS [heretter kalt Hunton] ble etablert i 1889 av brødrene Lars, Ivar og Johan Enger (L.A.Enger&CO). Fabrikken produserte i starten trepapp basert på egenprodusert tremasse. 
I dag produserer og selger Hunton miljøvennlige og energieffektive byggløsninger basert på tre og trefiber. Hovedområdene er systemer for vegg, gulv og tak. 
Historisk har Hunton vært mest kjent for Vindtett-platen. I dag er hovedsatsningen Nativo® Trefiberisolasjon, i tillegg til Hunton Vindtett og Hunton Undertak. 
Ny fabrikk for trefiberisolasjon vil stå ferdig i midten av 2018. 
Selskapets misjon er å gjøre det enkelt å bygge miljøvennlig.
Københavns godsbanegård

Københavns godsbanegård var en bygning som lå i nærheten av Københavns hovedbanegård. Den første hovebygningen til godsbanegården var tegnet av DSBs overarkitekt Heinrich Wenck og oppført i perioden 1895–1901. Wenck ble tildelt Eckersbergmedaljen for dette verket i 1901. Sammen med dette anlegget ble også Københavns godsbanevanntårn satt opp, også tegnet av Wench.
Rundt 1968 ble denne banegården revet og en ny godsterminal ble oppført ved Kalvebod Brygge ved arkitekt Ole Hagen.
Kasaï-Oriental (tidligere provins)

Kasaï-Oriental var en provins sentralt i Den demokratiske republikken Kongo. Hovedstaden var Mbuji-Mayi. Provinsen hadde et areal på 170 302 kvadratkilometer, og befolkningen var på ca. 4,7 millioner (2005).
Grunnkretser i Radøy kommune

Grunnkretser i Radøy kommune er delområder og grunnkretser som seksjonerer Radøy kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Partisanmarsjen

Partisanmarsjen er en turmarsj som blir arrangert hvert år (med noen unntak 2013-2014 og 2016). Opprinnelig gikk langløypa på 42 km ifra Rødsjøen til Ørland - omvendt av den opprinnelige fluktruta - som en minnemarkering av flyktningtrafikken ifra Ørland over til Sverige under andre verdenskrig. 
På den meste var det over 800 deltakere. Dette avtok etterhvert.

Historie

Partisanmarsjen er en minnemarkering av fluktruten ifra Ørland til Rødsjøen under den annen verdenskrig.
En av medaljene har fått tittelnavnet Kåre Nessets minnemedalje for hans innsats for flyktninger under annen verdenskrig. Kåre Nesset var en av bidragsyterne som hjalp guttene som ble loset over til Serberhytta i 1942 – 1943. Marsjen er blitt arrangert over 36 ganger.
Opphavet til Partisanmarsjen var Serbermarsjen i 1977. Fra 1978 tok den navnet Partisanmarsjen.

Løypenettet

Gjennom tiden har løypene skiftet retning og blitt endret og tilpasset deltakerne.
Den opprinnelige løypetraseen på 42 km går i terreng og vei langs traseen som krigsfangene brukte i flukt fra tysk fangenskap på Ørland under andre verdenskrig. Her ble de hjulpet med mat og gjemmesteder av lokalbefolkningen for å unngå å bli pågrepet.
42 km gikk fra Fjøsnesset på Rødsjøen ved gårdsbruket til Petter Rødsjø (som var en av hjelperne under krigen) og frem til Austråttborgen på Ørland. Løypa ble så forenklet til å bare følge veien fra Rødsjøen, og senere krympet til 28 kilometer på Elveng  (i samme trasé som tidligere) og tilbake Opphaug skole/Røstad Ungdomshus frem til 2012. Det var da bare 7-8 deltakere på den distansen, mens resten gikk kortere distanser.
I 2015 var det bare 5 og 16 km løype lokalt på Ørlandet med start fra Røstad Ungdomshus.
Fra 2017 er dagens løyper på 5, 10 og 17 kilometer med start og innkomst på Hårberg Skole. Løypene går rundt om på Ørlandet hvor de passerer minnesmerker og etterlatenskaper fra 2.verdenskrig.
Gigantothermi

Gigantothermi er en form for jevnvarmhet eller varmblodighet som skyldes at dyret er stort. Virkelig store dyr med kroppsvekt på flere ton vil ha så stort volum i forhold til overflate, at temperaturen i omgivelsene vil ha liten innvirkning på kroppens kjernetemperatur. Dette vil gjøre at dyr fra grupper som mangler fysiologiske mekanismer for å holde en gjevt høy kroppstemperatur, slik som for eksempel fisk og krypdyr likevel vil være gjevnvarme i kraft av sin størrelse. Uttrykket brukes først og fremst i forbindelse med dinosaurer.
Greer (Ohio)

Historie

En tidligere variant av navnet Greer var Greersville. Greersville ble opprettet i 1836 av Robert Greer, og gitt navn etter ham. Et postkontor kalt Greersville ble opprettet i 1851, navnet ble endret til Greer i 1908, og postkontoret stengte i 1949.
Go av Balhae

Bakgrunn

Dae Jo-yeong var sønn av enten general Dae Jung-sang (hangul: 대중상, hanja: 大仲象) eller Qiqi Zhongxiang (kinesisk: 乞乞仲象 pinyin: Qǐqǐ Zhòngxiàng) av Goguryeo, og ble født i Goguryeo.
Etter Goguryeos fall til den kombinerte Silla-Tang hæren, ble Dae Jung-sang værende i en del av Goguryeo som ikke hadde blitt angrepet under den tredje Goguryeo-Tang-krigen. Dae Jung-sang var motstander av Tang-Kina. I kaoset som hersket etter det khitanske opprøret under ledelse av Li Jinzhong mot Tang (Zhou) i mai 696, ledet Dae Jung-sang minst 8000 mennesker fra Goguryeo og Sumo Mohefolket til Dongmofjellet. Mohefolkets leder Geolsa Biu (hangul: 걸사비우, hanja: 乞四比羽 pinyin: Qǐsì bǐyǔ), inngikk der en allianse og gikk inn for egen uavhengighet.

Grunnleggelse

Etter at Tang drepte Geolsa Biu døde også Dae Jung-sang. Dae Jo-yeong slo sammen sin Goguryeohær med noen Malgalstammer og motstod angrep fra Tang. Hans overveldende seier over Tang i Slaget ved Cheonmun-ryeong (hangul: 천문령, hanja: 天門嶺) gjorde det mulig for han å fortsette sin fars rike. Han erklærte seg selv som konge av Jin i 698 og etablerte «Jinstaten» (hangul: 진국, hanja: 辰國). Han la hovedstaden til Dongmofjellet, sør for dagens kinesiske provins Jilin der han bygde fjellfestningen Dongmo.
Han forsøkte å utvide sin innflytelse internasjonalt ved å involvere Tang, göktürkene, khitanerne, Silla og uavhengige Mohestammer. Hans første utsending gikk til göktürkene. Han etablerte deretter tette forbindelse med Tang etter at keiser Zhongzong fikk tilbake trona i 705.
I 712 gav han riket navnet Balhae. I 713 ble han gitt tittelen «Prefektkonge av Balhar» av keiser Xuanzong. I en periode med ro erklærte kong Go at en ikke skulle behandle Silla på en vennskapelig måte fordi de hadde fått hjelp fra Tang til å erobre Goguryeo.
Dae Jo-yeong døde i 719 og hans sønn Dae Muye kom til trona. Sønnen arvet det aggressive standpunktet mot Silla. Dae Jo-yeong ble gitt det posthumne navnet «Kong Go».

Familie

Dae Jo-yeong hadde minst to koner. Hans eneste kjente sønner med hans første kone var Dae Muye og Dae Munye. Sønnene med hans andre kone eller koner var Dae Chwi-jin, Dae Ho-bang og Dae Nang-a. Det eneste kjente knyttet til sønnene var at Dae Muye var førstefødt og at han hadde en yngere bror, Dae Ya-Bal.

Arv

Etter Balhaes fall, ledet den siste prinsen aristokratiet over til Goguryeostatens etterfølger, kongedømmet Goryeo. Dae Jo-yeongs etterfølgere inkluderer dagens koreanere med etternavnet T'ae (태).
Fra september 2006 sendte sørkoreanske KBS1 en fjernsynsserie om Dae Jo-yeong.

Sør-Koreas marine

Dae Jo-yeong bygde en stor hær og mektig marine, på samme måte som taewangmonarkene i Goguryeo.
Sør-Koreas marine har gitt navnet Dae Jo-yeong til den tredje destroyeren i den nye klassen som nå bygges. Andre viktige historiske militærpersoner har fått tilsvarende, deriblant admiral Yi Sun-sin.
UEFA-cupen i fotball for kvinner 2006/07

UEFA Women's Cup 2006–07 var den sjette sesongen av Mesterligaen i fotball for kvinner. 44 lag fra 43 UEFA-medlemsland deltok (1. FFC Frankfurt var kvalifisert som titterlforsvarer, og dermed stilte Tyskland med to lag). I finalen vant Arsenal LFC sammenlagt 1-0 over Umeå IK og vant dermed sin første UEFA-Cup-tittel. Arsenal ble det andre laget som ikke var fra Tyskland eller Sverige som kom til finalen (etter Fortuna Hjørring) og det første som vant.

Gruppe A5

Vitebsk videre på innbyrdes oppgjør.
Halogenlampe

Funksjonsbeskrivelse

Halogenlampen baserer seg på samme prinsipp som den tradisjonelle glødelampen, men har en rekke fordeler. Når det går en elektrisk strøm igjennom tråden i pæren dannes det varme pga. den elektriske resistansen. Varmen gjør at tråden begynner å gløde og dermed skaper lys. I grove trekk avgjør temperaturen på tråden fargen på lyset og lysmengden.
Den tradisjonelle glødelampen har en stor ulempe, som halogenlampen ikke har. Den vakumfylte kapselen i den tradisjonelle glødelampen gjør at tråden fort brenner av. Tråden brenner sakte av, og skaper et sort belegg på kapselen. Halogengassen i halogenlampen gir en kjemisk reaksjon mellom tråden og gassen som hindrer at tråden brenner av fort. Dette hindrer at et sort belegg på kapselen skapes, og muliggjør at tråden kan brenne varmere, og dermed skape et kraftigere og hvitere lys. Hindringen av dannelse av det sorte belegget gjør at pæren gir samme lysstyrke igjennom hele sin levetid.
Kapselen i halogenlampen er ofte laget av kvartsglass som tillater høyere temperaturer. Glasset er tilsatt stoffer som blokkerer UV-stråling fra å komme ut av kapselen. Blokkeringen av UV-stråling tillater bruk av lykter hovedsakelig laget av plast uten at de blir ødelagt over tid.
Det finnes en rekke spesielle varianter av halogenlampen, f.eks infrarødreflekterende halogenlamper. Disse baserer seg på at kvartsglasset også dekkes med et filter som hindrer mye av det infrarøde lyset i å komme ut av kapselen, og i stedet reflekterer det tilbake til tråden. Disse lampene trenger mindre effekt for å gi samme lysmengde, fordi reflekteringen av infrarødt lys bidrar til å holde temperaturen på tråden høyere, og mer synlig lys skapes. Effektiviteten kan være så mye som 40% i forhold til en standard halogenlampe. Ellers bruker en halogenpære fortsatt noenlunde mye strøm (20W), tross at den bruker 1/3 av den tradisjonelle lyspæren. Sett med alternativene som er vanlige sparepærer på ~10W og LED-baserte pærer på 1W.

Utfasing

I 2009 begynte EU utfasingen av ineffektive lyspærer. Produksjon og import av retningsbestemte halogenpærer til nettspenning ble forbudt fra 1. september 2016 og forbudet ble utvidet til å gjelde ikke-retningsbestemte halogenpærer til nettspenning fra 1. september 2018. Norge følger EUs regelverk. Australia forbyr halogenlyspærer fra September 2020.
Merlin (TV-serie)

Seriens premiss

Merlin (Colin Morgan) er en ung trollmannsspire som kommer til Camelot for å bo hos den aldrende trollmannen Gaius (Richard Wilson), som også er overlege i landsbyen, som lærer Merlin om å bruke magien på riktig måte og samtidig fungerer som en farsfigur for ham. Merlin må imidlertid holde sine talenter skjult, siden kong Uther (Anthony Head) tror at magi utelukkende er en ond ting, har forbudt det i alle former i kongeriket og straffer det med død. Han oppdager raskt at hans skjebne er å tjene og hjelpe kongens sønn Arthur (Bradley James), som en dag skal styre Camelot og gjøre kongeriket til et bedre sted. Han blir også godt kjent med adelskvinnen Morgana (Katie McGrath) og hennes tjener og venn Guinevere (Angel Coulby), oftest bare kalt for Gwen, som begge har større skjebner i vente.
Bullis

Utseende

Disse stjertvingene har to tynne stjerter på hver bakvinge. Hannens overside er skinnende blå med svarte vingespisser.

Levevis

Larvene lever på parasittiske planter i mistelteinfamilien.

Utbredelse

Slekten er utbredt i Sørøst-Asia, der den forekommer i Thailand, Malaya, Borneo og trolig også Sumatra.
Gare de l'Est (Paris Metro)

Rehabilitering

Stasjonen ble rehabilitert i «Motte-stil» i 1977, med felter av ren oransje i fasadene. Dermed er stasjonen en av tre av denne typen.
I regjeringsprosjektet «Stasjoner i bevegelse» og «Fornyelse av metroen» («Gares en mouvement» og «Renouveau du Métro») ble stasjonen grundig renovert mellom september 2006 og juni 2007. Dette ble gjort for at stasjonen skulle bli vennligere og mer moderne for høyhastighetsjernbanelinjen TGV Est.
Det gamle fargevalget på perrongene for linje 5 og 7 var oransje fliser og blå maling, dette ble skiftet ut med tradisjonelle hvite fliser som symbol for «Fornyelse av metroen». Under renovasjonen ble også belysningen og perrongmøblene skiftet ut. Til slutt ble skrifttypen «Motte» skiftet ut med «Parisine», og stasjonen fikk skilting ifølge moderne normer. På linje 4s perrong ble kun små endringer foretatt, gulvflisene ble skiftet ut langs ytterkantene, og takhvelvingen ble malt for å dekke over spor etter slitasje og lekkasjer og for å forsegle dem slik at ytterlige skader ikke skulle oppstå.
Fassadalen

Historie

At dalen skifter navn fra Fascia til Val di Fiemme nedenfor Moena, skyldes en dalsnevring som også var et hinder for bosetningen av dalen. Mens Val di Fiemme ble bosatt sydfra og alltid hørte til Trentino, ble Fascia bosatt nord- og vestfra over Sella-, Duron- og Costalungapasset. Dalen hørte til fyrstbispedømmet Brixen, som tok initiativ til kolonialiseringen av dalen i det 11. århundre. Bosetterne var dels tysk-, men overveiende ladinsktalende, noe stedsnavnene fremdeles vitner om. Tilhørigheten til Brixen bispedømmet opphørte først 1818, da dalen ble overført til Trento bispedømme. Etter at området kom til Italia i 1921, ble det som et ledd i fascistenes «splitt og hersk»-politikk adskilt fra de andre ladinsktalende dalen og slått til provinsen Trento. Med opprettelsen av det ladinske distriktsfellesskapet i 1993 fikk dalen igjen innrømmet en viss selvstyring.

Turisme

I Vich finner man et museum om og et institutt for ladinsk kultur, språk og historie.
Val di Fassa er et viktig vintersportsdistrikt og har fire alpintområder («SKIAREA»): Catinaccio-Rosengarten, Buffaure, Belvedere/Col Rodella di Canazei/Campitello (det største området) og Tre Valli.
Skiløpet Marcialonga begynner i Moena og går videre oppover i dalen til Cianacei, hvor det snur og går forbi Moena igjen og inn i Val di Fiemme med målgang i Cavalese. Det finnes også en ishockeyklubb i dalen som heter S.H.C. Fassa og har hjemmebane i Cianacei. I 1987 ble B-VM i ishockey arrangert her, mens Cianacei var en av arenane under A-VM i 1994 sammen med Bolzano og Milano. Giro di Italia passerer ofte dalen pga. de tøffe passene i området.
Achterhoeksk

Achterhoeksk er et nedersaksisk regiospråk som brukes i østlige deler av Nederland, nærmere bestemt i Achterhoek i Gelderland, øst for elven IJssel. Det er mange variasjoner i dette regionspråket, i nord og øst ligner det sterkt på twentsk eller sallandsk. Dialektene vest i området regnes også til øst-veluwsk En offisiell staving er ikke fastlagt, men det skrives likevel stort sett på samme måte over alt. Ordene som er gjengitt i denne artikkelen er skrevet fonetisk.
Garrigues

Garrigues er et comarca i Catalonia, hvis hovedstad er Les Borges Blanques. 
Det grenser i nord til Pla d'Urgell og Urgell, i øst til Conca de Barberà, i sør til Priorat og Ribera d'Ebre, og i vest til Segrià.
Garrigues har 19 979 innbyggere og et areal på 797,61 km².
Empoli FC

Historie

Empoli ble grunnlagt i 1920, men spilte ikke sin første offisielle kamp før i 1921.
Empoli har brukt de siste årene til å pendle mellom Serie A og Serie B. Sesongen 2006–2007 var imidlertid Empoli en av de store positive overraskelsene, og laget var lenge med i kamp om 4.-plassen og Mesterligaspill, men endte til slutt på 7.-plass, og dermed var de kvalifisert for UEFA-cupen. De er det 23. italienske laget som deltar i en av de tre store europeiske turneringene.
Meteora

I populærkultur

Trinity-klosteret ble brukt som innspillingssted for James Bond-filmen Kun for dine øyne (1981).
Coelocorynus alatus

Utseende

En middelsstor (ca. 15 millimeter), avlang, nokså blank, brunrød til svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten er kjent fra Den demokratiske republikken Kongo.
Allantinae

Utseende

Middelsstore, blanke, ofte fargerike plantevepser. Mange er gul- eller rødaktige med svart hode og noen svarte tegninger på kroppen.
Vingene er ofte røykfargede.

Levevis

Larvene utvikler seg på bladene av busker og trær, særlig i rosefamilien.

Utbredelse

Gruppen er utbredt i alle verdensdeler, men mest artsrik i tempererte områder av den nordlige halvkulen.
Zwarte Piet

Zwarte Piet («Svartepetter») ifølge folketradisjoner i Nederland og Flandern medhjelperen til Sankt Nikolas i forbindelse med feiringen av Sinterklaas, som foregår i Nederland den 5. desember og i Flandern den 6. Under feiringen kaster Zwarte Piet godteri og peppernøtter til alle «snille» barn.
Ifølge mer moderne Sankt Nikolas-forestillinger er Zwarte Piet en tjener som er sammen med Sankt Nikolas på ferie. I noen versjoner sies det at Sankt Nikolas satte fri en ung slave ved navn Peter, og at han bestemte seg for å tjene Sankt Nikolas frivillig i stedet for å nyte friheten ensom. Zwarte Piet er i dag kjent som en mørkhudet person iført fargerike klær og hatt med fjær, en tradisjon basert på en illustrasjon i en bok utgitt i 1850.

Kontroverser

Skikkelsen har vært omstridt senest siden 1970-tallet på grunn av konnotasjoner til udannede afrikanere og implisitt rasisme. Også mørkhudede nederlendere mener at de har vært utsatt for mobbing på grunn av Zwarte Piet.
I nyere tid er tradisjonen blitt utsatt for kritikk av FN-rådgiveren Verene Shepherd, hva som har ført til en splittelse i holdningen til dem; på den ene side blir skikkelsen fordømt som rasistsymbol og på den annen forsvart som nederlandsk tradisjon.